Լեռնային Ղարաբաղի նախագահ Բակո Սահակյանն ու Հայաստանի վարչապետի պաշտոնակատար Նիկոլ Փաշինյանը հոկտեմբերի 4-ին այցելել են ԼՂ արևելյան սահմանագծի մի շարք հատվածներ, տեղում ծանոթացել զինվորների ծառայության ընթացքին և տիրող իրավիճակին: Ըստ Ղարաբաղի նախագահի պաշտոնական կայքէջի, Փաշինյանին և Սահակյանին ուղեկցել են Լեռնային Ղարաբաղի պաշտպանության նախարար Լևոն Մնացականյանը, Հայաստանի ազգային անվտանգության ծառայության տնօրեն Արթուր Վանեցյանը, պաշտոնատար այլ անձինք: